Du bør tænke grundigt over, hvilket domæne du vælger til din webshop. Domænet skal dels være nemt at huske, dels må det også meget gerne sige noget om det, du sælger. Du kan selvfølgelig også vælge at bruge dit eget navn som domæne og navn på din webshop. Det bør du dog kun gøre, hvis det er nemt at stave.
Hvis navnet kan staves på flere måder, eller det er et, der nemt bliver stavet forkert, bør du sørge for også at købe de domæner og så redirecte dem, så kunderne kommer ind på din side, selvom de har skrevet navnet forkert.